રાજ્યમાં મશીન ટૂલ્સના ઉદ્યોગનું રાજકોટ હબ છે. મશીન ટૂલ્સ મેન્યુફેક્ચર્સ એસોસિયેશન આ ઉદ્યોગનું રાજ્યનું એકમાત્ર સંગઠન છે. શાપર, રાજકોટમાં લેથ મશીનના ઉત્પાદનનું એકમ ધરાવતા અને આ એસોસિયેશનના પ્રમુખ દિનેશભાઈ ખંભાયતા કહે છે, “વર્ષ ૨૦૧૪-૧૫માં મશીન ટૂલ્સમાં ૧૨૦૦ કરોડનું ટર્નઓવર થયું હતું જેમાં ૨૦૧૫-૧૬ના વર્ષમાં ૩૦થી ૪૦ ટકા જેટલો ઘટાડો થઈને ટર્નઓવર ૯૦૦ કરોડ જેટલું રહેવાનો અંદાજ છે. અમારાં સાધનો કેપિટલ ગુડ્સમાં આવતાં હોઈ મંદીના સમયમાં વધારાના એકમો લગાવવાનું ટાળે છે જેની સીધી અસર અમારા ધંધા પર પડે છે.”